Klasa: 612-03/24-01/05

Ur. broj: 2181-111-01/24-533

Split, 1. listopada 2024.

Poštovani,

Gradsko kazalište lutaka Split vas poziva da prijavite svoje predstave na uvid **Magdaleni Mrčeli**, izbornici osamnaestog Festivala hrvatske drame za djecu ***Mali Marulić****.*Festival će se održati u Splitu od **7. do 11. travnja 2025**. godine.

Napominjemo da, slijedeći kriterije Festivala hrvatske drame za djecu,možete prijaviti **samo predstavu hrvatskog autora**, bilo da se radi o originalnom autorskom tekstu ili adaptaciji/dramatizaciji hrvatskog izvornika. Broj prijava po kazalištu je neograničen. Sudionici predstave bit će smješteni u jednokrevetnim (najviše 2 sobe po kazalištu), dvokrevetnim i trokrevetnim sobama.

Gradsko kazalište lutaka Split, organizator festivala, sudionicima osigurava hotelski smještaj s doručkom, te kazalištima honorar za izvedbe, koji se sastoji od fiksnog i varijabilnog dijela. Fiksni dio iznosi 265,45 EUR po izvedbi, a varijabilni dio ovisi o broju sudionika predstave gostujućeg kazališta i izračunava se na sljedeći način:

* 26,55 EUR po sudioniku predstave, ukoliko se predstava izvodi unutar jednog dana (kalendarskog datuma),
* 39,82 EUR po sudioniku predstave, ukoliko se predstava izvodi unutar dva dana (kalendarska datuma).

Putne troškove kazališta snose sama.

**Molimo kazališta koja ne pristaju na navedene uvjete da ne prijavljuju svoje predstave!**

Predstave moraju premijerno biti izvedene u razdoblju **od 1. siječnja 2024. do 31. prosinca 2024. godine**. Iznimno možete prijaviti predstave izvedene u 2023. (u periodu od 1.10. do 31.12.), ukoliko ih niste prijavili za selekciju prethodnog Festivala.

 Molimo da **ispunjenu prijavnicu, tehničku listu, fotografije, linkove na snimke predstava pošaljete, kratak sadržaj predstave uz glumačku i autorsku podjelu pošaljete na e-mail adresu:** marketing@gkl-split.hr.

Ukoliko je nemate u elektroničkom obliku, snimku predstave možete poslati poštom na adresu kazališta:

**Gradsko kazalište lutaka Split**

**prijavnica za Festival «Mali Marulić»**

**Tončićeva 1**

**21000 SPLIT**

**Rok za prijave je 8. studenog 2024. godine**, a odluku o selekciji izbornica će donijeti najkasnije do 1. veljače 2025.

Napominjemo da će pri selekciji kvalitativni element predstave biti rukovodeći, a najveći broj predstava bit će namijenjen vrtićkom i mlađem školskom uzrastu.

Festival *Mali Marulić* je natjecateljskog karaktera, a o nagradama će odlučiti stručni žiri. Dječji žiri će, također, odlučiti o najboljoj predstavi.

Očekujemo Vaše prijave i nadamo se susretu u Splitu.

Ravnatelj GKL Split

Lucijan Roki